༈ རྗེ་ལྷ་རྩེ་པའི་སློབ་མའི་གཙོ་བོ་ནི། རྗེ་དཔག་བསམ་དབང་
པོ། མི་ཕམ་བློ་གྲོས་གཉིས་ཡིན་པའི། དང་པོ་ནི། ཀུན་མཁྱེན་པདྨ་
དཀར་པོའི་སྐའི་སྐྱེ་བ་སྟེ། ཀུན་མཁྱེན་ཆེན་པོ་དེ་ཉིད་ཀྱིས་དབུས་གཙང་
ཕྱོགས་ཀྱི་གདུལ་བྱའི་ལྷག་མ་རྣམས་བཏུལ་ནས། འཕྱང་རྒྱས་སྟག་རྩེར་
ཕེབས་སྐབས། ཀླ་ལྡིང་འདིར་ངེད་ཀྱི་གཟིམ་ཁང་འཕྱོས་བདེ་བ་ཞིག་

56
ཕྱག་ཆེན་སྔོན་འགྲོ་དང་དངོས་གཞིའི་སྐོར།
རྒྱོབ། ང་ཡང་དབུས་པ་ཞིག་བྱེད་པས་མགྱོགས་པར་བསླེབ་ཡོང་ཞེས།
ཞལ་བཞེས་གནང་དོན་ལྟར་འཕྱང་རྒྱས་སྡེ་པ་བསོད་ནམས་སྟོབས་རྒྱས་ཀྱི་
ཟུར་སྲས་ཞིག་ཏུ། ཆུ་མོ་སྦྲུལ་གྱི་ལོ་ལ་སྐུ་འཁྲུངས། བཀའ་དབང་ཆོས་
སོགས་སྔར་འཁྱུད་ལྟར་གྱི་ར་ལུང་གདུང་རྒྱུད་ལ་གསན་དགོས་རྒྱུར་ཡང་
དབོན་བསྟན་པའི་ཉི་མ་ངོས་འཛིན་ལ་ཕེབས་དུས་ཅུང་ཟད་རྟེན་འབྲེལ་མ་
འགྲིགས་པས་ཐབས་ཟད་ནས། རྗེ་ལྷ་རྩེ་ཞབས་ལས་སྡོམ་གསུམ་རིམ་ཅན་
དུ་མནོས་ཤིང་དབང་ཁྲིད་ཐམས་ཅད་རྫོགས་པར་བཞེས། ཁྱད་པར་ལྷན་
ཅིག་སྐྱེས་སྦྱོར་ཞིག་ཉམས་ཁྲིད་དུ་གསན་བཞེད་པ་ལ། ཉིད་ནཱ་རོ་པཎ་ཆེན་
གྱི་དུས་ནས་རང་བཞིན་ཡོངས་སུ་མཁྱེན་པ་འདི་ཀ་ཡིན་པ་ལ་ཁྲིད་ཀ་དཔེ་མ་
འབུལ་ཅི་དགོས་པས་འདི་བཞིན་གནང་བ་ཞུ་གསུངས་ནས་ངོ་སྤྲོད་ཕུལ་བ་
དང་། ཕྱིས་བཀའ་འབུམ་ལ་ཐུགས་རྟོག་བཅུག་པ་ཙམ་གྱིས་རྟོགས་པའི་ཡེ་
ཤེས་མངོན་དུ་གྱུར་ཅིང་། གཞན་ཡང་སེམས་དཔའ་རིན་ཆེན་དཔལ་བཟང་
སོགས་ལའང་སྨིན་སྒྲོལ་གྱི་རིམ་པ་བཞེས། འཇམ་དཔལ་གྲགས་པ་སོགས་
མཁས་དབང་འགར་ཐུན་མོང་གི་རིག་གནས་རྣམས་གསན་པས་གོང་མའི་
དུས་ལྟར་མཁྱེན་གཉིས་ཀྱི་ཡེ་ཤེས་རབ་ཏུ་རྒྱས་ཤིང་། སྐའི་ཚུལ་ཁྲིམས་ཀྱི་
དྲི་བསུང་མངར་པོས་གཟིམ་ཁང་གི་ཕྱི་ནང་ཀུན་ཁྱབ་ཅིང་ཉེར་སྤྱད་རྣམས་ཀྱི་
དྲི་ལ་ཟླ་བ་མང་པོར་ཡང་མི་ཉམས་པ་སོགས་ཆེ་བའི་ཡོན་ཏན་དཔག་མེད་
མངའ་ཡང་ཁེངས་དྲེགས་རིང་དུ་དོར་སྟེ་དམན་ས་འབའ་ཞིག་བཟུང་ནས་

བླ་མའི་བརྒྱུད་རིམ་དང་སྔོན་འགྲོ་
57
ཐམས་ཅད་གོང་དུ་བཀུར་བར་མཛད་པ་དང༌། སྐུ་འཁོར་སོགས་ཕྱི་ནང་གི་
མི་བསུན་པའི་རིགས་རྣམས་ཀྱིས་ལོག་བསྒྲུབས་ཀྱིས་ཐུགས་ཇི་ཙམ་
དཀྲུགས་ཀྱང་ནམ་ཡང་ཁྲོ་བ་དང་འཁོན་དུ་འཛིན་པ་མི་མངའ་བ་ཉིད་དེ། ར་
ལུང་ནས་ངག་དབང་རྣམ་རྒྱལ་གྱིས་རྗེ་པདྨ་དཀར་པོའི་སྐའི་སྐྱེ་བ་ཁོང་ཡིན་
པས་དཔག་བསམ་དབང་པོ་གདན་སར་བཞུགས་མི་ཆོག་ཚུལ་བཅས་སྡེ་སྲིད་
གཙང་པར་ཁྲིམས་གཏུགས་བྱས་བྱུང་ཡང་། ང་ལ་ནི་ཚེ་གཅིག་གིས་གཏན་
དོན་སྒྲུབ་དུས་སུ་རྒྱལ་དབང་པདྨ་དཀར་པོའི་སྐ་སྐྱེ་ཡིན་ཟེར་བ་འདིའི་དཀོར་
དང་གཡེང་བ་ཆེ་བ་གདན་སའི་དགོངས་པར་མི་བདེ་བ་སོགས་གནོད་པ་འདི་
བས་ཆེ་བ་མི་འདུག་པས། ད་ཆ་གདུང་རྒྱུད་རིན་པོ་ཆེ་རང་གི་དགོངས་
བཞེད་ལྟར་པདྨ་དཀར་པོའི་སྐུ་སྐྱེ་ཡིན་གསུངས་གདན་སར་བཞུགས་ནས་
ཆོས་རྗེ་འབྲུག་པའི་བསྟན་པ་འདི་ལ་ཕྱོགས་རིས་མེད་པའི་འཛིན་སྐྱོང་ཞིག་
མཛོད་དང༌། ང་རང་གང་དུ་སྡོད་གསུང་པར་བསྡད་པས་ཆོག་གསུངས་
ནས་རྩོད་ལེན་གཏན་མ་མཛད་ཅིང་། སྐུ་འཁོར་འདྲས་ར་ལུང་ཞབས་དྲུང་ལ་
སྐུར་ཞུས་ཕྲན་བུ་བྱས་པ་ལའང་བཀའ་བཀྱོན་ཅིང་། མི་དགྱེས་པ་ཆེན་པོ་
མཛད་པ་དང་། ལར་ནི་བསྟན་འགྲོར་ཕན་ན་པདྨ་དཀར་པོའི་སྐུ་སྐྱེ་ཡིན་མི་
དགོས། མ་ཕན་གནོད་ན་ནི་སྐུ་སྐྱེའི་མི་ཚད། པདྨ་དཀར་པོ་རང་མངོན་
སུམ་དུ་དབུ་པཎ་ཀྲོང་ངེ་བྱོན་ཡང་དགོས་པ་མེད་གསུངས། ཕྱིས་ར་གཙང་
གཉིས་མ་འགྲིགས་ནས། ཡབ་བསྟན་པའི་ཉི་མ་བཙོན་དུ་བཞུགས་དགོས་

58
ཕྱག་ཆེན་སྔོན་འགྲོ་དང་དངོས་གཞིའི་སྐོར།
བྱུང་སྐབས་སུ་ཐུགས་ཀྱིས་མི་བཟོད་པ་ཆེན་པོ་མཛད་དེ། ས་སྐྱ་བདག་ཆེན་
ལ༑ ར་ལུང་པར་ཕན་གྲོགས་མཛད་དགོས་པའི་ཞུ་ཡིག་བཅས་མི་མངགས་
གནང་བས་མཚོན་གཞན་གྱི་ཇི་ཙམ་གྱིས་གནོད་པ་བསྐྱར་ཡང་འཁོན་དུ་མི་
འཛིན་ཅིང་། སླར་ཡང་ཕན་འདོགས་པ་ལ་བརྩོན་པར་མཛད་པ་སོགས་བྱང་
ཆུབ་སེམས་དཔའི་སྤྲོད་པ་ཁ་སྐད་མིང་རྐྱང་དུ་མི་ལུས་ཡར་ཕྱག་ལེན་ལ་
ཐེབས་པར་མཛད་པ་ཞིག་གོ། །ཆོག་ཐུ་རྒྱལ་པོའི་དམག་གཏོས་ཆེ་བ་སྡེ་
སྲིད་གཙང་པའི་ཐོག་ཏུ་བསླེབས་ནས་དབུས་གཙང་གཉིས་འཇོམས་པར་ཉེ་
སྐབས་རང་པོ་འདམ་དུ་ཕེབས་ནས། བོད་སོག་ཆིངས་མཛད་ཅིང་སོག་
དམག་རྣམས་སླར་སློག །དེ་སོགས་བསྟན་འགྲོའི་དོན་རྒྱ་ཆེར་མཛད་དེ།
དགུང་ལོ་བཞི་བཅུ་ཞེ་དགུ་བཞེས་པ། ལྕགས་སྦྲུལ་ལོའི་དབྱར་རའི་ཚེས་
བཅུ་དགུར། ཅུང་ཟད་མཉེལ་བའི་ཚུལ་གྱིས་གཤེགས། འདི་ལ་འགའ་
རེས་སྐུ་འཁོར་འཛིང་བའི་བར་གྱིས་བྱུང་བ་རེད་ཅེས་གླེང་མཁན་ཡང་སྣང་
ངོ་། །དེའི་སློབ་མའི་གཙོ་བོ་སྤྲུལ་སྐུ་རྣམ་གསུམ་དང་། གཞན་ཡང་རིན་
པོ་ཆེ་བྱང་གླིང་པ་ལྷ་བཙུན་སྐ་མཆེད་སོགས་མང་ངོ་། །